**על המועמד:**

שמי ניר פרסי, בוגר יחידה קרבית, שירות סדיר מלא +מילואים, תפקיד פיקודי.

תושב השכונה מראשיתה ובעל עסק עצמאי לשיווק ומסחר מתקנים ומכשירים לתעשיית האירוח המוסדי. נשוי ואב לשבעה.

הייתי מחלוצי הקמת מוסדות החינוך ופעלתי לבניית תשתית גני ילדים תורניים שיתנו מענה לכל מי שחפץ בחינוך תורני מכל מגזר. הגנים פועלים עד היום- גני שלהבת.

בנוסף, הייתי שותף פעיל בהקמת ביה"ס ממ"ד חומת שמואל.

משתדל עד היום להיות מעורה בפעילות ציבורית ככל שידי משגת.

אוהב את השכונה ואת החומר האנושי שלה.

**עשייה ציבורית**

עוד לפני שהגעתי להתגורר בשכונה, התחלתי לעסוק בהקמת תשתית חינוכית איכותית בחומת שמואל.

לפני כן הייתי חלק מגרעין קליטת עלייה, דרך בני-עקיבא, בשכונת גבעת המטוס,

ולאחר מכן הייתי שותף בפרויקט לקידום אוכלוסיות חלשות דרך הקיבוץ העירוני,

בית ישראל בשכונת גילה.

**מה ארצה לקדם?**

קידום אוכלוסיית הגיל השלישי- בעקבות הקורונה התוועדתי יותר לאוכלוסיה הזאת ואני מרגיש שזאת אוכלוסיה שהצרכים שלה רבים והיא לא תמיד מקבלת מענה.

בנוסף- קהילות בתי הכנסת. ישנן בשכונה קהילות נפלאות שפועלות למען כלל הציבור.

אני חושב שחיבור הדוק יותר בין כל הקהילות יכול להעצים את הפעילות שכבר ישנה.

נ.ב,

בהזדמנות זו, אני חייב לתת צל"ש ויישר כח ענק למינהל הקהילתי שלנו שעובד ימים ולילות

לרווחת כל תושבי השכונה .